CELEX: 32018D1669
Language: bg
Date: 2018-11-06 00:00:00
Title: Решение за изпълнение (ЕС) 2018/1669 на Комисията от 6 ноември 2018 година за отмяна на Решение 2006/80/ЕО за предоставяне на определени държави членки на дерогацията, предвидена в член 3, параграф 2 от Директива 92/102/ЕИО на Съвета относно идентификацията и регистрацията на животни (нотифицирано под номер С(2018) 7239)

8.11.2018   
               
               
                  BG
               
               
                  Официален вестник на Европейския съюз
               
               
                  L 278/28
               
            
         РЕШЕНИЕ ЗА ИЗПЪЛНЕНИЕ (ЕС) 2018/1669 НА КОМИСИЯТА
         от 6 ноември 2018 година
         за отмяна на Решение 2006/80/ЕО за предоставяне на определени държави членки на дерогацията, предвидена в член 3, параграф 2 от Директива 92/102/ЕИО на Съвета относно идентификацията и регистрацията на животни
         
            
               (нотифицирано под номер С(2018) 7239)
            
         
         (само текстовете на италиански, португалски, френски, чешки, словашки и словенски език са автентични)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2008/71/ЕО на Съвета от 15 юли 2008 г. относно идентификацията и регистрацията на прасета (1), и по-специално член 3, параграф 2 от нея,
         като има предвид, че:
         
                     (1)
                  
                  
                     С Директива 2008/71/ЕО се установяват минималните изисквания за идентификацията и регистрацията на прасета.
                  
               
                     (2)
                  
                  
                     В съответствие с член 3, параграф 1 от Директива 2008/71/ЕО държавите членки гарантират, че компетентният орган разполага с актуален списък на всички стопанства на тяхната територия, в които се отглеждат животни, попадащи в обхвата на посочената директива.
                  
               
                     (3)
                  
                  
                     В член 3, параграф 2 от Директива 2008/71/ЕО се предвижда възможността да се разреши на държавите членки да изключват от списъка на стопанствата, изискван съгласно член 3, параграф 1 от същата директива, физически лица, които държат само едно животно, предназначено за лична употреба или консумация, при условие че това животно е подложено на проверките, предвидени в посочената директива, преди извършването на каквото и да било движение.
                  
               
                     (4)
                  
                  
                     С Решение 2006/80/ЕО на Комисията (2) се разрешава на Чешката република, Франция, Италия, Португалия, Словения и Словакия да прилагат дерогацията, предвидена в член 3, параграф 2 от Директива 2008/71/ЕО, по отношение на стопанства, в които се отглежда само едно прасе.
                     Чешката република, Франция, Италия, Португалия, Словения и Словакия потвърдиха, че вече не прилагат дерогацията, предвидена в член 3, параграф 2 от Директива 2008/71/ЕО, по отношение на стопанствата, в които се отглежда само едно прасе.
                  
               
                     (5)
                  
                  
                     Поради това Решение 2006/80/ЕО следва да бъде отменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2006/80/ЕО се отменя.
         
         
            Член 2
            Адресати на настоящото решение са Чешката република, Френската република, Италианската република, Португалската република, Република Словения и Словашката република.
         
         
            Съставено в Брюксел на 6 ноември 2018 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 213, 8.8.2008 г., стр. 31.
         
            (2)  Решение 2006/80/ЕО на Комисията от 1 февруари 2006 г. за предоставяне на определени държави членки на дерогацията, предвидена в член 3, параграф 2 от Директива 92/102/ЕИО на Съвета относно идентификацията и регистрацията на животни (ОВ L 36, 8.2.2006 г., стр. 50).